JohanHeinsen/ENO huggingface dataset:
Aarhuus Stifts-Tidende, 1845-06-18
Maribo. Kjøbmændene med flere Handlende i Nakskov have forstaaet den nye Helligdags=Forordning rigtigt, idet de, uden Antastelse af Politiet, kundgjøre i Stiftets Blade, at de fremdeles paa Søn- og Helligdagene indtil Kl. 9 om Formiddagen udsælge de tilladte Fornødenhedsartikler, og da de derhos ere blevne enige om, at Handel, fra ovennævnte Klokkeslet, den hele Dag og Aften aldeles ophører, saa have de derved tilkjendegivet, hvorledes de ikke lade sig vildlede af ængstelige Lovfortolkere, uden derfor at vise Ringeagt for Helligdagen; de have derimod opfattet Anordningen saa rigtigt, at de aldeles ere gaaede ind paa Lovgiverens Mening, nemlig at det staaer i Borgernes Magt, selv at overholde Hs. Majestæts Helligdags Forordning uden Politiets Jndblanding. Dette fortjener Efterligning andre Steder. (Loll. P.)
Aarhuus Stifts-Tidende, 1845-06-18
Odense. Der er her i Byen stærk Tale om at en kjøbenhavnsk Architekt vil, ifald han kan erholde høiere Vedkommendes samt Eierens Tilladelse, anlægge et Tivoli i Næsbyhoved Skov. Det er rimeligt, at en saadan Entreprise nok vilde kunne her ved Odense faae et stadigt heldigt Udfald, naar man betænker, at det ved den langt mindre svenske Stad Malm anlagte Tivoli har nu i lang Tid havt et saa talrigt (Hp. Av.) Besøg.
Aarhuus Stifts-Tidende, 1845-06-18
Rendsborg. Da Prinds=Statholderen, den commanderende General i Hertugdømmerne, den 4de om Formiddagen uventet indtraf her, for at inspicere Tropperne, undlod ikke Sangforeningen, ledsaget af andre af Stadens Jndvaanere, at bringe Prindsen deres Hylding, idet de, udenfor Stadt Kopenhagen, hvor den durchlauchtige Gjæst var afstegen, sang Schleswigholstein meerumschlungen, og en Borger bragte Ham, paa hvem hele Slesvig=Holsteen seer hen med Kjærlighed og Haab, et tredobbelt Leve, hvorpaa Hs. Durchl. i korte og venlige Ord takkede for den ham af Sangforeningen beredte behagelige Overraskelse. Da senere paa Altstadter-Torvet endnu et tredobbelt Hoch blev udbragt for det enige og uadskillelige Slesvig, Holsteen, havde Hs. Durchlauchtighed allerede forladt (Khvnsp.) Staden.
Aarhuus Stifts-Tidende, 1845-06-18
Udnævnelser. Hs. Maj. Kongen har allern. udnævnt Hofmarskal, Kammerherre v. Levetzau, til Overhofmarskal; Ceremonimester, Kammerherre Grev Ahlefeld Laurvig, til Commandeur, og Kammerjunker hos Hs. M. Dronningen, Grev Trampe, til Ridder af Dannebrogen; Overstaldmester, Grev Danneskjold-Samsø er allern. tildeelt Rang med 1ste Cl. N. 10; Auditeurerne Steenstrup, Wildenradt, Crone og Grev Trampe ere udnævnte til Overauditeurer.
Aarhuus Stifts-Tidende, 1845-06-18
Ved Tallotteriets 1583de Trækning i Kbhvn, udkom: No. 65. 40. 71. 20. Resende. Med Paquetten A. S. Ørsted til Kjøbenhavn: Bogbinder Bøegh m. Kone, Jfr. Mathilde Boegh, Mad. Schiern, Pastor Leuenbach m. Kone, 5 Børn, Gouvernante og Tjenestepige, Jfr. M. Theisen, Mad. Nellemann m. 3 Børn, samt endeel Dækspassagerer. Med Dampsk. Christian VIII fra Kallundborg: Justitsraad Lind m. Frue, Politiassistent Nielsen m. Frue og 2 Børn, Districtslæge Willemoes, Provst Ingerslev m. 2 Døttre, Fru Glahn, Cand. pharm. Glahn, Lieutenant v. Wormskjold, Kbm. Falkenberg, Propr. Nysum m. Kone, Kbm. Liisberg, Jfr. Richter, Enken M. Larsdatter, samt nogle Huusmænd &c., ialt 26 Passagerer. Med Dampskibet "Løven fra Kiel &c.
Aarhuus Stifts-Tidende, 1845-06-18
Jomfru Therese Meisel, Garver Stein, Avlsforvalter, Rasmussen, Meieriforp. Schrøder, Lithograph Bertram.
Aarhuus Stifts-Tidende, 1845-06-18
Bekjendtgjørelser. Ved Budskabet om min Moders, Grethe Nathansens, Dødsfald i en Alder af 102 Aar, kan jeg ikke undlade at bringe til offentlig Kundskab, at hun ikke i sit 14de, men i sit 10de Aar, efterat have bivaanet den store Jldebrand i Lissa, forlod Polen, tog først Tjeneste i Berlin, Hamborg, og til Slutning her i Hovedstaden, hvor hun giftede sig med min salig Fader, som var født i Preussen. Min Broder Julius, Michaelsen opnaaede i sine 16 Tjenesteaar ved den keiserlige russiske Mange den Charge af Ridejunker og hædredes med en Orden; han døde ikke i Cholera-Tiden, men i den Tid den polske Revolution udbrød. Dengang var han i Tjeneste hos Storfyrst Constantin i Warschau, men forsattes fra Warschau til Petersborg, hvor han døde i en Alder af nogle og fyrgetyve Aar. Min Broder Julius var min gamle Moders Yndling, skjøndt hun meget godt vidste, at han var traadt over til Christendommen. Budskabet om hans Dødsfald, som tilmeldtes mig i et Brev af 13de Nov. 1830, fra den danske Minister Blome i Petersborg, modtog hun med megen Fatning.
Aarhuus Stifts-Tidende, 1845-06-18
J de 18 Aar hun var hos mig i Randers har jeg i det mindste aldrig glemt mine barnlige Pligter mod hende. Fred være med hendes Aske!
Aarhuus Stifts-Tidende, 1845-06-18
Kjøbenhavn, den 14de Juni 1845. M. L. Nathansen.
Aarhuus Stifts-Tidende, 1845-06-18
At min inderlig elskede Mand, forhenværende Bager i Odder, hans Severin Bjerger, 77 Aar gammel, er af den alvise Gud den 15de Juni bortkaldt til et bedre Liv, efter 3 Ugers smertelig Sygdom, bekjendtgjøres herved sørgeligst for fraværende Slægt og Venner. Saalænge Gud gav ham Kraft, arbeidede han med utrættelig Virksomhed; i de sidste 5 Aar nod han en velfortjent Alderdomshvile i vor elskede Datters og Svigersøns Huus, hvor ogsaa jeg, omgiven af Kjærlighed, bier paa den Tid, da Gud vil hjemkalde mig til Gjenforening med min forudgangne Ægtefælle. – Aarhuus, d. 16de Juni 1845. Johanne Frederikke Bjerger, født Hansen.
Aarhuus Stifts-Tidende, 1845-06-18
De ærede Herrer, saavel Inde som Uindbudne, der beviste min salig Mand den Ære at ledsage ham til hans sidste Hvilested, aflægges herved min forbindtligste og hjerteligste Tak. Aarhuus, d. 16de Juni 1845. S. Wichmann, født Jensen.
Aarhuus Stifts-Tidende, 1845-06-18
Torsdagen d. 3die Juli Kl. 7 Eftermd. ordinair Generalforsamling i Læseforeningen.
Aarhuus Stifts-Tidende, 1845-06-18
Brandassurance-Foreningen for rørlige Eiendele i Nørre=Jylland tæller nu i Veile Amt et saa stort Antal af Medlemmer, at ogsaa denne Afdeling ifølge de for Foreningen gjeldende Loves i 16 har vundet Berettigelse til at stille trende Repræsentanter, medens samme hidtil kuns havde en saadan. I denne Anledning indbydes samtlige Foreningens i Veile Amt boende Medlemmer, ifølge Lovenes 817, til et Møde i Veile hos Hr. Gjæstgiver Brandt Onsdagen den 9de Julii næstkommende, Formiddag Kl. 11, for ved saadan Leilighed at foretage Valg paa tvende nye Repræsentanter. Thyrsted, d. 15de Juni 1845. Schmidt, Districtsforstander.
Aarhuus Stifts-Tidende, 1845-06-18
Efter Begjæring af Mægler A. Thomsen foretages Auction Torsdagen den 19de dennes, om Eftermiddagen Kl. 3, ved Mindets søndre Side, over et Parti Brædder; hvilket herved, til Liebhaveres Efterretning, bekjendtgjøres. Aarhuus Byfogedcontoir, den 16de Juni 1845. Fleischer.
Aarhuus Stifts-Tidende, 1845-06-18
Tirsdagen den 24de dennes, Eftermiddag Kl. 2, afholdes offentlig Auction i Enkemadame Bechs Gaard ved Munkeport i Aarhuus, over de Kjøbmand Brochs Fallitbo tilhørende Varebeholdninger, bestaaende af: et Parti 2 og Gradet Byg, Colonial- og Isenkramvarer, saasom: Kaffe, Sukker, Sæbe, Jern, Steenkul, Søm, Brændeviin &c., Glasvare og Porcellain, diverse Sorter Tobakker, endeel Farve= og Malervare, saasom: Bleghvidt, Indigo, Gurkemeie og Bruunrødt m. m. Ligesaa bortsælges endeel Ind- og Udbo, bestaaende af: Borde, Stole, et Schatol, en Sopha, et Sengested og forskjellige Sengeklæder og Lagener, en complet Boutik Indretning med Skuffer, Hylder, malede Ankere med Jernbaand &c., en Balance med forskjellige Lodder, og en stor Deel tomt Gods, saasom: Foustager, Tønder, Ankere, Kar m. m. m. Bringes Auctionen ikke første Dag til Ende, fortsættes den næste Dag, Kl. 2 Eftermiddag. Lysthavende indbydes. Aarhuus Byfogedcontoir, d. 9de Juni 1845. Fleischer.
Aarhuus Stifts-Tidende, 1845-06-18
Paa Grund af Bortreise herfra Staden lader Enkemadame Andersen, ved Auction, der afholdes i hendes Bopæl, Gaarden No 225 paa Graven heri Staden, Torsdagen den 26de dennes, om Eftermiddagen Kl. 2, bortsælge forskjellige Meubler, saasom: Stole, Borde, Speile, Skabe, Sengesteder, en Dragkiste, nogle Kjøkkenredskaber, m. v.; hvilket herved til Liebhaveres Efterretning bekjendtgjøres. Aarhuus Byfogedcontoir, d. 11te Juni 1845. Fleischer.
Aarhuus Stifts-Tidende, 1845-06-18
Fredagen den 27de Juni førstkommende, Eftermiddag Kl. 2, afholdes offentlig Licitation i Skolen i Fillerup. over Opførelsen af 2de Fag Huus og over endeel Reparationsarbeide. Conditioner og Overslag bekjendtgjøres ved Licitationen og ere forinden til Eftersyn hos Skolepatronen, Proprietair Hagemann til Rodsteenseie. Lysthavende indbydes at møde. Hads og Ring Herreders Contoir, d. 12te Juni 1845. Rosenstand. Onsdagen d. 25de Juni førstkommende, Klokken 11. Formiddag, afholdes Licitation i Herredernes Rets Locale paa Horsens Raadhuus, over en Deel Blytækker=, Snedker Maler- og Muur=Arbeide paa Hornborg Kirke, med Tillæg. af Materialier. Overslag og Conditioner ere til Eftersyn paa mit Contoir. Hvilket herved bekjendtgjøres. Woer og Rim Herreders Contoir i Horsens, den 12te Bernth. Juni 1845.
Aarhuus Stifts-Tidende, 1845-06-18
Til Leie. ere 2de Værelser til Gaden, hvert paa 2 Fag, strax at erholde udenfor Mindeport, en indhegnet Plads paa det saakaldte Grønland ved Mindet ligeledes. Aarhuus, d. 16de Juni 1845. B. Bonnesen.
Aarhuus Stifts-Tidende, 1845-06-18
J Stedet Na 327 paa Mindegaden ere tvende Værelser, strax at faae tilleie. Heste til Slagtning.
Aarhuus Stifts-Tidende, 1845-06-18
Fragtmand Lanst Høisleff fra Viborg, som hver Mandag er at træffe i Aarhuus, hos dHrr. N. & M. Lazarus, har i Commission at kjøbe Slagteheste til Tugthuuset i Viborg. De, der ønske Beviis for at Hestens ere aflivede, kunne paabrænde Hoverne et Mærke, som da tilbageleveres.
Aarhuus Stifts-Tidende, 1845-06-18
Bedste blegede og ublegede Tvister, samt Bomulds Lysegarn i alle brugelige Rumere, ere i Dag arriverede directe fra Manchester, og sælges til billigste Priser af Wilhelm Hvid.
Aarhuus Stifts-Tidende, 1845-06-18
Brabandter Saallelæder faaes i hele og halve Huder, samt mindre Dele, billig hos C. A. Rodtwitt. Mærk.
Aarhuus Stifts-Tidende, 1845-06-18
Oplaget af Sivmaatter, saavelsom af Sivskoe, der almindeligt bruges i Rapstiden og paa Kornlofter, er bestandigt som for hos Laurentius ved Aaen.
Aarhuus Stifts-Tidende, 1845-06-18
En velopdragen Dreng, som regner og skriver godt, kan strax blive anbragt ved en Colonial=Handel, naar man desangaaende henvender sig til Ldv. F. Rahr.
Aarhuus Stifts-Tidende, 1845-06-18
Hos Undertegnede kan en duelig Skrædersvend faae Arbeide. Man melder sig snarest muligt. Grenaae, d. 19de Juni 1845. C. Fromholdt.
Aarhuus Stifts-Tidende, 1845-06-18
Skipper J. K. Hansen afseiler til Kjøbenhavn snarest muligt, medtagende Fragtgods og Passagerer. 12000 Rbd. kunne imod betryggende Sikkerhed erholdes tillaans i indeværende Termin, naar man desangaaende snarest muligt melder sig hos Undertegnede. Aarhuus, 12te Juni 1845. Brendstrup.
Aarhuus Stifts-Tidende, 1845-06-18
Et Solvarmbaand er tabt Søndagen d. 15de Juni paa Veien fra det lille Torv til Frederiksporten. Finderen bedes mod en passende Douceur at aflevere det paa Adressecontoiret.
Aarhuus Stifts-Tidende, 1845-06-18
Ankomne Bognyheder. Forsøg til en grundig Veiledning i Frugt- og Kjøkkenhave=Dyrkning a. af F. J. Chr. Jensen, Kunst- og Handelsgartner i Aarhuus; Melodier til den af Fyens Stifts Samfund til Sangens Fremme udgivne Sangbog, 40 s; Maanedsskrift for Børn, 4de Hefte, 1 ½, Thiers Consulatets og Keiserdommets Historie, 5te Levering, 1 ; Johan Huss, historisk Maleri, af C. Herlossohn, 2den Deel, 7 ; Skibbruddet, eller: det russiske Linieskib Jngermanlands sørgelige Skjæbne, 1 1/8 ; Jægersang af Rung 24; Salonpolka, 16 s. Andr. Chr. Wissing.
Aarhuus Stifts-Tidende, 1845-06-18
Ankomne Bognyheder. Chemiske Breve af Dr. J. Liebig, 1 Rbd. 3 Mk. W. Sbakspeare's dramatiske Værker, oversatte af P. Foersom og P. F. Wulff, 1ste Lev, Hamlet (udk. i 18 Lev. a 2 Mk. 8 s., hvori godtgjøres tiltr. Subskrib. 10 pCt.). Forsøg til en grundig Veiledning i Frugt- og Kjøkkenhave=Dyrkning samt det simple Mistænkdriveri af F. I. C. Jensen, 1 Rbd. 2 Mk. (med 35 Tegn paa 3 lithogr. Tavler). Engelske Stiil øvelser, udgivne af C. B. Lohmejer, 1 Mk. 8 s. Den danske Sømands Haandbibliothek a 5. Skib bruddet, eller: Limeskibet Jngermanlands Forliisning paa den norske Kyst, 1 Mk. 8 s.; Melodier, udsatte een, to- eller trestemmigt til den af det i Fyens Stift værende Samfund til Sangens Fremme, ifølge Bestemmelsernes § 9, og Anhang, udgivne Sangbog, især til Brug i Almueskoler, 2 Mk. 8 s. Bibelen, eller den hellige Skrift, paany oversat af Grundtexten, og ledsaget med Jndledninger og oplysende Anmærkninger, ved C. H. Kalkar, Pragtudgave, med Staalstik og Kaart, 22de Lev. (udk. i omtr. 50 ugentlige Lev. a 1 Mk. 8 s.). Histoire du Consulat et de l'Empire par M. A. Thiers, 1213 Livraison (complet 6 Rbd.). Journa
Aarhuus Stifts-Tidende, 1845-06-18
des Demoiselles, Troizieme Annee, 3me Serie, Nr. IV (Subskription paa Fortsættelsen modtages), faaes i handling. Den Jessenske Bo.
Aarhuus Stifts-Tidende, 1845-06-20
No 100. den 20de Junii. Fredagen privilegeret. Kongelig Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1845-06-20
Nyheder fra Udlandet. Det himmelske Rige - China er atter blevet hjemsøgt af en Vandflod, der dennegang har anrettet store Ødelæggelser endogsaa i Peking og Ranking.
Aarhuus Stifts-Tidende, 1845-06-20
Keiseren af Marocco har ikke alene nægtet at ratificere Tractaten med Frankrig, men endogsaa tilbagesendt de Foræringer, som de Franskes Konge har tilsendt ham i Anledning af Tractatens Afslutning. Dronningen af Spanien er reist til Barcellona.
Aarhuus Stifts-Tidende, 1845-06-20
Den 11te Juni heed det paa Børsen i Paris, at der var en stor Gjæring blandt Gemytterne i Madrid, og at der frygtedes for en ny Bevægelse, ikke alene i Madrid, men over hele Spanien. Den almindelige Stemme udtaler sig stærkt imod Don Carlos.
Aarhuus Stifts-Tidende, 1845-06-20
For Hoffet i Thuillerierne - hedder det fra Paris - var Don Carlos's Abdications=Act og det aabenbart med jesuitisk Kløgt affattede Manifest fra Prindsen af Asturien et Tordenslag fra den klare Himmel; thi allerede var det bestemt, at Prindserne af Remours og Anmale skulde i næste Maaned have reist til Bajonne og besøgt de spanske Dronninger, for at indlede en Giftermaals-Regociation imellem den yngste franske Prinds Montpensier og Dr. Jsabella. Kortene vare godt blandede – tilføies der Bourbon junior var Trumf, pludseligt spiller Bourbon senior et nyt Kort ud, og Partiet er remis, om ikke storslem J Brussel var det Rygte udbredt, at der Tirsdagen den 10de Juni skulde udbryde en Folkeopstand, i Hovedstaden, som navnlig vilde være rettet mod Jesuiterne og de høie Brødpriser. Alle Vagterne vare desaarsag fordoblede, og udenfor Slottet samt paa flere andre Steder vare plantede ladte Kanoner. Ved Postens Afgang heed det: J dette Øieblik danne sig Grupper paa Torvet; der udbreder sig et slemt Rygte; man taler om et Mord paa en fornem Person, osv. Da der for nylig i Sürich gik det Rygte, at de Liberale havde fattet den Plan, at befrie Dr. Steiger, blev denne strax i Lænker nedhidset i et Fængselshuul, som ligger 50 Fod under Jorden, og som ikke er blevet brugt siden 1798.
Aarhuus Stifts-Tidende, 1845-06-20
J det Badenske hersker der iblandt Befolkningen, i Anledning af de to badenske Deputeredes Udviisning en meget ophidset Stemning imod Preussen, hvilken strax har givet sig tilkiende derved, at Haandværksmestrene ufortøvet have afskediget alle preussiske Svende, og derved udsat disse for Pøbelens Mishandlinger.
Aarhuus Stifts-Tidende, 1845-06-20
J Königsberg, hvor Regjeringen har forbudt enhver Borgerforsamling, er Stemningen ligeledes i stærk Gjæring. Borgerne have, med deres Koner og Børn, i Tusindviis forsamlet sig i de offentlige Haver og der fortsat deres Samtaler; men nu ere ogsaa disse Møder blevne forbudte. Borgerne indleverede en Protest, hvortil Overpræsidenten svarede, at hvis de ikke lystrede, vilde man træffe alvorlige Forholdsregler.
Aarhuus Stifts-Tidende, 1845-06-20
Fædrelandet.
Aarhuus Stifts-Tidende, 1845-06-20
Kjøbenhavn, den 17de Junii. Hs. Maj. Kongen har i Formiddags været ombord i Corvetten "Galathea, for at tage samme i Øiesyn for dens Afseiling. Allerhøists. var ledsaget af Hs. K. H. Kronprindsen. Hs. M. Kongen holdt en kort, opmuntrende Afskedstale til Besætningen, som besvarede samme med længevarende enthusiastisk Ju(B. Td.)bel.
Aarhuus Stifts-Tidende, 1845-06-20
Hs. Maj. Kongen af Preussens Suite bestaaer af følgende Personer: Generallieutn. v. Neumann, Minister Bodelschwing, Grev Stolberg, Baron Hum holdt, Hofmarskal Meyerink, Oberstlieutn. Browlitsch, Major Bonin, Livlægen Dr. Grimm, Geh. Kæmme reer Schöning, Reisepostmester Balde og Geheimesecretair Horberg. Den under Hs. Majestæts herværende Ophold for Allerhøist udnævnte Hofstat bestaar af: Kammerherre Grev Moltke-Nütschau som Hochef, Kammerherre F. v. Blücher som Cavalier og Adjutant, Staldmester Haxthausen som Staldmester, og Baron H. v. Plessen som Kammerjunker. (Brig. Td.)
Aarhuus Stifts-Tidende, 1845-06-20
Cöllner Zeitung forsikkrer, at Kongen af Preussens Reise til Kjøbenhavn aldeles ikke har noget politisk Øiemed, men blot gaaer ud paa Fornøielse og Adspredelse. Den danske og den preussiske Konge siger det nævnte Blad – elske Kunst og Videnskab, og ville meere beskjæftige sig med Apostlerne og andre af Thorwaldsens Mesterværker, end med Øresundstolden og Arvefølgen i Hertugdømmerne.
Aarhuus Stifts-Tidende, 1845-06-20
- Udfaldet af Hestevæddeløbene idag paa Nørrefælled var saaledes: J første Løb vandtes 1ste Præmie, 350 , af Etatsraad Neergaards Fuldblodshoppe, Young Regress. J andet Løb vandtes 1ste Præmie, 100 8, af Gaardmand Ole Hansens Halvblodsvallak, Formand, i tredie Løb vandtes 1ste Præmie, 500, af Etatsr. Neergaards Fuldblodshoppe Johanne; den af Hs. M. Kongen skjænkede Pokal vandtes af Lieutn. v. Brockdorff. J det længste Løb, 6000 Alen, vandtes 1ste Præmie, 600 , af Gaardmand Ole Hansens Halvblodshingst Asmodi, og 2den Præmie, 200, af Jægermester Volckers Fuldblodshingst: Factor. (Aftbl.)- Jforgaars er ankommet et Koffardiskib fra Livorno, som har medbragt en Deel Thorvaldsen tilhørende Sager, som den sidste Rest af hvad der afham tilhørende forefandtes i Jtalien. Dette bestaaer af en Deel Værktøi, Mobilier og store Marmorblokke. (*) Ved det Vauxhall, som ved de fremmede Studenters Herværen skal gives i Tivoli, vil Øen alene blive dem indrømmet til deres Sexa. – Studenterne paa Regentsen, der hver have erholdt Tilladelse til at tage en fremmed Gjæst ind til sig, agte, samme Aften som de ankomme, at afholde et Punschegilde i Regentsgaarden, hvor det naturligviis vil gaae meget lystigt - Jndustriforeningen har paa sin Ansøgning om, at en Person maatte gaae med Galathea paa Jndustriens og Handelens Vegne, erholdt et benægtende Svar, vel nærmest paa Grund af, at Hensigten med denne Sendelse ikke var bestemt nok udtrykt i Ansøgningen. Dersom Svaret havde været bekræftende, da havde Jndustriforeningen allerede udvalgt en Hr. Garriques, forhenværende dansk Consul i Havannah, tilSendelsen.
Aarhuus Stifts-Tidende, 1845-06-20
- Efter Forlydende agter en Deel unge Skuespillere og Skuespillerinder fra det kgl. Theater, efter at Sommerforestillingerne ere forbi, at gjøre en Reise i Fyen og Jylland, hvor de i nogle af de største Byer agte at give forestillinger. De ville sikkert med Glæde blive modtagne overalt hvor de komme. - Vil man have en Jdee om, hvorledes de saakaldte Venetianske Nætter, tage sig ud i Norden, saa besøge man en Aften Tivoli, naar Veiret er smukt, luunt og stille, og naar Jtalieneren Amici afbrænder et af sine nydelige Fyrværkerier paa Vandet mellem Øen og Strandbredden. J Fredags var det en saadan Venetiansk Nat." Veiret var fortryllende, Himlen klar og blaa, ingen Vind bevægede sig, det var som Alt forenede sig, for at gjøre Natten til en Nati de sydlige Zoner. Og da Raketterne stege i Veiret, da Lyskuglerne spillede i de smukkeste Farver, da Girandoler og Jldhjul speilede sig i det stille, klare Vand, og da endelig Træerne paa Øen, oplyste af Jld i alle mulige Farver, omskabte denne til et Tryllepalads fra Tusinde og een Nat, da behøvede man ikke Phantasien til Hjælp, for at troe sig hensat i et Trylleland. Først da man befandt sig udenfor paa Vesterbro, havde det ved Carstensens og hans Medhjælperes Talent fremtryllede Kogler en Ende.
Aarhuus Stifts-Tidende, 1845-06-20
J Slutningen af forrige Uge kom tvende Mænd af Almueklassen paa Proviantgaarden op at kives hvorved opstod et Slagsmaal, der endte med, at den Ene straktes til Jorden og blev som død bragt paa Hospitalet. - Jgaar gjorde et Par Heste, som løb løbske med en Vogn gjennem nogle af Byens Gader, en skrækkelig Ravage, kastede Sælgekoners Kurve omkuld, slog Ruder ind i Kjælderetager, kastede en gammel Kone og en Mand overende, saa de kom slemt til Skade. De tre Karle, hvem Hestene vare overdragne at passe, bleve arresterede af Politiet.
Aarhuus Stifts-Tidende, 1845-06-20
- Et ungt velklædt Fruentimmer havde idag valgt, en underlig Tid til at tage Livet af sig. Da nemlig Folk i Masser strømmede ud af Porten, for at see paa Væddeløbet, steg hun op paa Bolværket ved Peblingesøen og kastede sig ud i den. Hun blev tagen op uden Livstegn, og blev bragt ind i Redningsanstalten i Nærheden; men vi vide ikke, om hun er kommen til sig selv igjen. At det ikke alene er Tivoli, der besøges stærkt kan sees deraf, at Alleenberg var igaar besøgt af 8000 Mennesker. - J Søndermarken er fundet en hængt velklædt Person, i hvis Lommer fandtes to ladte Terzeroler og 2 s. - J Løverdags blev en Mand i Fiolstrædet, som havde drukket Skedevand, kjørt ud paa Hospitalet. – J Løverdags fik en Bryggerkarl ondt paa Vognen, faldt ned imellem Hestene, saa at Vognen (Flyvep.) gik over ham. Dhrr. Kammerraad Drewsen og Procur. Christensen opfordre Bønderne i Khvns. Omegne til, med et Hundrede Vogne at befordre de svenske og norske Studenter til Skoven Onsdagen den 25de ds., og møde om Morgenen Kl. 9 paa Pladsen ved Frue (Adr. Av.) Kirke. - Som et Beviis paa, hvorledes Jernbanerne forøge Virksomheden, ville vi anføre, at for Tiden ere 15 Skibe sysselsatte for den sjællandske Jernbane, med Fragtfarter til Transport af Tømmer, Jernskinner o.m. Det er vel sandt, at det er en Virksomhed, som nærmest er fremkaldt ved Banens Anlæg, og som vil tildeels ophøre med denne, men det er en Erfaringssætning, at overalt, hvor Jernbaner ere blevne anlagte, har det hele industrielle Liv faaet et utroligt Opsving. Men der vil foregaae en stor Forandring i vore Forhold, hvorom maaskee ikke ret Mange have meere end en dunkel Anelse; de, som hurtigst forstaae at beregne den, at benytte den, og have Capital dertil, ville gaae af med Seiren; mange Andre ville gaae tilgrunde, thi dette kan desværre ikke undgaaes ved de store industrielle, ligesaalidt som ved de politiske Omvæltninger. (L. F. Av.)- Dr. Rørdam kommer, ved i Berl. Tid, at omtale C. Thorkildsens Skrift: Bibelens Lære om den christelige Daab, ogsaa til det Resultat, at Tvangsdaaden strider imod Christendommens første Grundsætninger, imod Christi klare Ord: "Mit Rige er ikke afdenne Verden." – Han siger blandt Andet: "Den Straf, som danske Lov fastsætter for dem, som i et heelt Aar afholde sig fra Nadverens Sacramente, er ikke ophævet ved noget Lovbud; men da nu vel flere Tusinder, i Hovedstaden især, og endeel ogsaa i Kjøbstæderne, aldrig gaae til Alters efter deres Confirmation, seer man alligevel, at Kirkebestyrelsen ikke bringer den forældede Lovbestemmelse i Anvendelse. Hvorfor tør man da ikke af Bestyrelsens Viisdom og Humanitet haabe noget Lignende med Hensyn til det andet Sacrament, Thi i ingen Henseende synes der at være nogen Forskiel imellem Tvang til Deeltagelse i Daab og Tvang til Nadveren. Vil Staten tvinge de Gjenstridige til Daaben, ifølge sin borgerlige Myndighed, sees Jntet til Hinder for, at den ogsaa bør anvende samme Middel med Hensyn til Nadveren. Men i denne Tvang ligger Noget, som i høi Grad saarer al naturlig Menneskefølelse, som oprører endogsaa de Ligegyldige mod Christendommen &c.